31998D0144
L 042/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 февруари 1998 година
за изменение на Решение 88/566/ЕИО на Комисията за установяване на списък на продуктите, посочени в член 3, параграф 1, втора алинея от Регламент (ЕИО) № 1898/87 на Съвета в резултат от присъединяването на Австрия, Финландия и Швеция
(98/144/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1898/87 на Съвета от 2 юли 1987 г., относно закрилата на наименованията, използвани в търговията с мляко и млечни продукти (1), последно изменен с Акта за присъединяване на Австрия, Финландия и Швеция, и по-специално член 4, параграф 2, буква б) от него,
като има предвид, че Регламент (ЕИО) № 1898/87 установява принципа, че наименованията „мляко“ и „млечни продукти“ не могат да бъдат използвани за млечни продукти, освен тези, описани в член 2 от него; като има предвид, че като изключение, в съответствие с член 3, параграф 1, втора алинея от този регламент, този принцип не е приложим за обозначението на продукти, чието естество е познато вследствие на традиционна употреба и/или когато наименованията са ясно използвани, за да опишат характерно качество на продукта;
като има предвид, че Решение 88/566/ЕИО на Комисията от 28 октомври 1988 г., (2) съдържа списъка на продуктите, които се ползват от това изключение;
като има предвид, че след присъединяването към Европейския съюз на Австрия, Финландия и Швеция, новите държави-членки предоставиха списъци на продуктите, които те считат, че отговарят в рамките на техните собствени територии, на критериите на гореспоменатото изключение; като има предвид, че приложението към Решение 88/566/ЕИО трябва да бъде допълнено, като се включат имената на продуктите от новите държави-членки на съответните езици, които могат да се ползват от изключението;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩЕТО РЕШЕНИЕ:
Член 1
Приложението към Решение 88/566/ЕИО се изменя, както следва:
1.
продуктите, изброени в точка 1 от приложението към настоящето решение, се добавят към раздел II;
2.
добавят се новите раздели Х и ХI, фигуриращи в точка 2 от приложението към настоящето решение.
Член 2
Адресати на настоящето решение са държавите-членки.
Съставено в Брюксел на 3 февруари 1998 година.